আকাশকম্পন
একটি আকাশকম্পন হল এমন একটি ঘটনা যেখানে একটি উচ্চ বিস্ফোরণের শব্দ আকাশ থেকে উৎপন্ন হওয়ার খবর পৃথিবীর বিভিন্ন জায়গা থেকে পাওয়া যায়। এই ধরনের শব্দ একটি বিল্ডিং বা একটি নির্দিষ্ট এলাকা জুড়ে লক্ষণীয় কম্পন সৃষ্টি করতে পারে। যারা আকাশকম্পন অনুভব করেন তাদের সাধারণত এ ধরনের শব্দ এর জন্য কোন স্পষ্ট ব্যাখ্যা নেই এবং এই ধরনের শব্দকে সাধারণত "রহস্যময়" ঘটনা হিসাবে বিবেচনা করা হয়। ভারতের গঙ্গা নদীর তীরে, হিমাচল প্রদেশের মারওয়াড়ি/মারাওয়াড়ি (मरवड़ी/मराड़ी) গ্রাম, পূর্ব উপকূল এবং মার্কিন যুক্তরাষ্ট্রের অন্তর্দেশীয় ফিঙ্গার হ্রদ, উইসকনসিনের হাডসন শহর সহ বিশ্বের বিভিন্ন স্থানে এ ধরনের শব্দের কথা শোনা গেছে। ঊনবিংশ শতাব্দীর সত্তরের দশকে বর্তমান বাংলাদেশ অংশের খুলনা, বরিশাল, নারায়ণগঞ্জ প্রভৃতি জায়গায় কামান দাগার মতো বিকট ভয়ানক শব্দ শোনা যায়। তবে, এই শব্দের উৎস নির্ণয় করা সম্ভব হয়নি। এই শব্দ বাংলাদেশে বরিশাল গানস নামেও পরিচিত। কবি সুফিয়া কামাল তাঁর পূর্বপুরুষদের কাছে এই শব্দের কথা শুনেছেন বলে উল্লেখ করেছেন। এই রকম শব্দ পৃথিবীর বিভিন্ন জায়গা থেকে শোনা গেছে। একে সাধারণভাবে ইংরেজিতে Sky Quake বলে। যুক্তরাষ্ট্রে এটা সেনেকা গানস, আর্থকুয়েক বুমস (শব্দে মাটি কেঁপে উঠতো) ইত্যাদি নামে পরিচিত। শব্দটা ভারত, যুক্তরাষ্ট্র, জাপান, ফিনল্যান্ড, অস্ট্রেলিয়া, ইতালি, আয়ারল্যান্ড, ইংল্যান্ড, নেদারল্যান্ড, নরওয়ে, আর্জেন্টিনা, ইন্দোনেশিয়া, ব্রাজিল, উরুগুয়ে প্রভৃতি দেশেও শোনা গেছে। এছাড়া ২০২০ সালে ব্রাজিল, উরুগুয়ে, ইন্দোনেশিয়া ও মেক্সিকোতেও এমন শব্দ শোনা গেছে। মার্কিন যুক্তরাষ্ট্রের দক্ষিণ সেন্ট্রাল আইডাহোর ম্যাজিক ভ্যালি, কলম্বিয়া, দক্ষিণ কানাডা, সেইসাথে উত্তর সাগরের এলাকা, জাপান, ফিনল্যান্ড, অস্ট্রেলিয়া, ইতালি, দ্রোগেদা, বেটিস্টোন, স্লেন, ডান্ডালক, আয়ারল্যান্ড, ইংল্যান্ড, পুনে, আম্বালা, নেদারল্যান্ডস, নরওয়ে, বেঙ্গালুরু, তিয়েরা দেল ফুয়েগো আর্জেন্টিনা, যুক্তরাজ্য, জাকার্তা এবং পশ্চিম জাভা ( ১১ এপ্রিল ২০২০ ), ব্রাজিল, উরুগুয়ে, ট্যাম্পিকো, মেক্সিকো ২৩ এপ্রিল ২০২০, মধ্য জাভা ( ১১ মে ২০২০ ), ১১ মে ২০২০ -এ পশ্চিম জাভার বান্দুং, এবং সম্প্রতি, ২ ফেব্রুয়ারি ২০২১ পূর্ব জাভা ( বাতু, মালাং এবং সুরাবায়া ) এর বেশ কয়েকটি শহর থেকে 6 ঘন্টার আকাশকম্পন শোনা যায়।